O‘zbekiston Respublikasi Hukumatining ayrim qarorlarini o‘z kuchini yo‘qotgan deb hisoblash to‘g‘risida

O‘zbekiston Respublikasi Vazirlar Mahkamasining “O‘zbekiston Respublikasining Davlat g‘aznachilik majburiyatlari va obligatsiyalarini muomalaga chiqarishni tashkil etish chora-tadbirlari to‘g‘risida” 2018-yil 14-dekabrdagi 1016-son qaroriga muvofiq Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlari o‘z kuchini yo‘qotgan deb hisoblansin.
 2. O‘zbekiston Respublikasi Moliya vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov zimmasiga yuklansin.
 1. Vazirlar Mahkamasining “O‘zbekiston Respublikasining qisqa muddatli davlat obligatsiyalarini chiqarish to‘g‘risida” 1996-yil 26-martdagi 119-son qarori. 
 2. Vazirlar Mahkamasining “1997-yilda O‘zbekiston Respublikasining davlat qisqa muddatli obligatsiyalari bozorini rivojlantirishga oid chora-tadbirlar to‘g‘risida” 1997-yil 30-yanvardagi 57-son qarori.
 3. Vazirlar Mahkamasining “O‘zbekiston Respublikasining davlat o‘rta muddatli g‘azna majburiyatlarini chiqarish to‘g‘risida” 2004-yil 10-yanvardagi 11-son qarori. 
 4. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasining “Qimmatli qog‘ozlar bozori to‘g‘risida”gi O‘zbekiston Respublikasi Qonuniga o‘zgartish va qo‘shimchalar kiritish haqida” 2015-yil 3-iyundagi O‘RQ-387-son hamda “Investitsiya va pay fondlari to‘g‘risida” 2015-yil 25-avgustdagi O‘RQ-392-son qonunlari)” 2015-yil 23-sentabrdagi 274-son qaroriga (O‘zbekiston Respublikasi QT, 2015-y., 9-son, 84-modda) ilovaning 9-bandi.